
          REPUBLIKA HRVATSKA
VUKOVARSKO-SRIJEMSKA ŽUPANIJA 
              OPĆINA CERNA
           OPĆINSKO VIJEĆE 

KLASA: 363-01/26-01/2
UBROJ: 2196-11-01-26-9
Cerna, 16.3.2026


	Na temelju 36. stavak 1. i 6. Zakona o koncesijama („Narodne novine" broj 69/17 i 107/2020), na prijedlog Stručnog povjerenstva u postupku davanja koncesije za obavljanje dimnjačarskih poslova na području Općine Cerna, Općinsko vijeće Općine Cerna na svojoj 8. sjednici održanoj dana 16. ožujka 2026., donosi
[bookmark: bookmark0]ODLUKU O DAVANJU KONCESIJE
[bookmark: bookmark2]za obavljanje dimnjačarskih poslova na području općine Cerna
Članak 1.

	Općinsko vijeće Općine Cerna na temelju prijedloga Stručnog povjerenstva za dodjelu koncesije za obavljanje dimnjačarskih poslova na području općine Cerna, odabire ponudu ponuditelja ČAĐO PRODUKT d.o.o., OIB: 45749119726, Petra Svačića 86, Županja, kao ekonomski najpovoljniju ponudu i daje navedenom ponuditelju koncesiju za obavljanje dimnjačarskih poslova na području općine Cerna.
[bookmark: bookmark5]Članak 2.

	Prava i obveze Općine Cerna, OIB: 14013350842, Šetalište dr. F. Tuđmana 2, Cerna,  kao davatelja predmetne koncesije i ČAĐO PRODUKT d.o.o., OIB: 45749119726, Petra Svačića 86, Županja, kao koncesionara određena su dokumentacijom za nadmetanje za dodjelu koncesije.
[bookmark: bookmark7]Članak 3.

	Predmet koncesije je obavljanje dimnjačarskih poslova na području Općine Cerna, CPV 90915000-4 usluga čišćenja peći i dimnjaka. Pod obavljanjem dimnjačarskih poslova podrazumijeva se:
· provjera ispravnosti i funkcioniranja dimnjaka i uređaja za loženje
· obavljanje redovnih i izvanrednih pregleda dimnjaka i uređaja za loženje
· čišćenje dimnjaka i uređaja za loženje
· spaljivanje i vađenje čađe iz dimnjaka i uređaja za loženje
· pregled dimovodnih objekata tijekom gradnje
· poduzimanje mjera za sprječavanje opasnosti od požara, eksplozija, trovanja, te zagađivanje zraka, kako ne bi nastupile štetne posljedice zbog neispravnosti dimnjaka i uređaja za loženje - provjera ventilacijskih otvora za dovod zraka za izgaranje
· provjera ventilacijskih kanala u zgradama kolektivnog stanovanja
· izdavanje stručnog nalaza ispravnosti dimnjaka - vršenje nadzora nad radom dimnjačarske službe.
[bookmark: bookmark9]Članak 4.

	Koncesionar je dužan obavljati predmetnu uslugu sukladno dokumentaciji za nadmetanje i ugovoru o koncesiji.
[bookmark: bookmark11]Članak 5.

	Koncesija za obavljanje dimnjačarskih poslova na području općine Cerna dodjeljuje se na rok od 5 (pet) godina računajući od dana sklapanja ugovora o koncesiji.
[bookmark: bookmark13]Članak 6.

	Godišnja naknada za koncesiju iznosi 750,00 eura, ukupna naknada za koncesiju za razdoblje od 5 (pet) godina iznosi 3.750,00 eura. Naknada za koncesiju uplaćuje se jednom godišnje, u  cjelokupnom iznosu koji dospijeva na naplatu 15. prosinca tekuće godine za koju se naknada za koncesiju  plaća.
	Ukoliko koncesija započinje i/ili završava u tijeku kalendarske godine, davatelj koncesije će koncesionara teretili za proporcionalni iznos prethodno opisane godišnje naknade, koji će biti plativ u roku od 15 (slovima: petnaest) dana od dana primitka pisanog obračuna davatelja koncesije s time u svezi.
[bookmark: bookmark15]Članak 7.

[bookmark: bookmark17]	U svrhu jamstva naplate naknade za koncesiju te naknade štete koja može nastali zbog neispunjenja obveza iz ugovora o koncesiji, koncesionar se obvezuje davatelju koncesije pri potpisivanju ugovora dostaviti bjanko zadužnicu sa javnobilježnički ovjerenim potpisom osobe ovlaštene za zastupanje na iznos od 7.000,00 eura, a davatelj koncesije će navedenu zadužnicu vratiti koncesionara po isteku ugovora o koncesiji. Umjesto bjanko zadužnice koncesionar može uplatiti novčani polog.
Članak 8.	

	Odluka o davanju koncesije se bez odgode, zajedno s preslikom Zapisnika o pregledu i ocjeni ponude, dostavlja ponuditeljima na dokaziv način.
[bookmark: bookmark19]Članak 9.

	Odluka o davanju koncesije objavit će se u Elektroničkom oglasniku javne nabave Republike Hrvatske i na internetskoj stranici Općine Cerna.
[bookmark: bookmark21]Članak 10.

	Koncesionar je obvezan sklopiti ugovor o koncesiji s davateljem koncesije u roku od 30 dana od dana izvršnosti ove Odluke.
Obrazloženje

	Općina Cerna kao davatelj koncesije je pokrenuo postupak davanja koncesije slanjem Obavijesti o namjeri davanja koncesije za opće dobro ili usluge ispod EU praga u Elektroničkom oglasniku javne nabave.
	Obavijest o namjeri davanja koncesije je objavljena 15. siječnja 2026. godine u Elektroničkom oglasniku javne nabave Republike Hrvatske pod oznakom 2026/S K01-0000009.
	Javnom otvaranju pristiglih ponuda pristupilo se 16. veljače 2026. godine na adresi Šetalište dr. F. Tuđmana 2, Cerna s početkom u 07:10 sati.
	Zapisnikom o javnom otvaranju ponuda utvrđeno je da su prema objavljenoj Obavijesti o namjeri davanja koncesiji pristigle dvije ponude to:
1. Ponuda ponuditelja DIMNJAČARKO-USLUŽNOG OBRTA EKO-DIM, vlasnik Hrvoje Horvat, Ljudevita Gaja 1C, Vinkovci, OIB: 55232200465
1. Čađo produkt d.o.o., OIB: 45749119726, Petra Svačića 86, Županja
0.     Stručno povjerenstvo utvrdilo je da je ponuda ponuditelja Čađo produkt d.o.o., OIB: 45749119726, Petra Svačića 86, Županja, valjana te je sukladno propisanom kriteriju odabira – ekonomski najpovoljnija ponuda, predložilo je donošenje Odluke o davanju koncesije ponuditelju Čađo produkt d.o.o., OIB: 45749119726, Petra Svačića 86, Županja. Stoga je na prijedlog Stručnog povjerenstva odlučeno kao u izreci ove Odluke. 

UPUTA O PRAVNOM LIJEKU:
Protiv ove Odluke se može izjaviti žalba. Žalba se izjavljuje Državnoj komisiji za kontrolu postupaka javna nabave, Koturaška cesta 43/IV.10000 Zagreb, a istodobno predaje davatelju koncesije u pisanom obliku izravno ili preporučenom poštanskom pošiljkom u roku od 10 dana od dana primitka ove Odluke.


PREDSJEDNIK OPĆINSKOG VIJEĆA
Mario Kesegić, mag.ing.mech.

DOSTAVITI:

1. Ponuditelju DIMNJAČARSKO-USLUŽNOM OBRTU EKO-DIM, Lj. Gaja 1c, Vinkovci
1. Čađo produkt d.o.o., OIB: 45749119726, Petra Svačića 86, Županja
1. Internetska stranica Općine Cerna
1. Elektronički oglasnik javne nabave Republike Hrvatske
1. Jedinstveni upravni odjel Općine Cerna, ovdje
1. Pismohrana, ovdje

